
Kakav je ***[propis](https://pitajucene.com/search/Propis/questions/ "Pretraži pitanja o propisima")*** takozvanog sedmičnog itikafa koji pripadnici džemata Et-Teblig organiziraju svakog četvrtka u svojim centrima? Kao dokaz za ovaj postupak navode predaju da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko u nekoj od Allahovih kuća (***[džamija](https://pitajucene.com/search/d%C5%BEamij/questions/ "Pretraži pitanja o džamijama")***) u itikafu proboravi samo jednu noć, Allah će ga od Vatre udaljiti za tri doline, a između svake od tih dolina je razdaljina kolika je udaljenost između nebesa i Zemlje.”‘ 


1 Vidjeti: Et-Tergib vet-terhib, 2/150. Rekao je Munziri, r.h.: Bilježi ga Taberani u El-Evsatu kao i Bejheki, i ovo je njegova verzija. Bilježi ga i Rakim u nešto kraćoj verziji. Vidjeti također: Ed-Durr el-mensur, 1/202, Tarihu Bagdad, 41128, El-l’liel el-mutenahije, 2/26, Tezkiretul-mevduat, br. 69. Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** nije vjerodostojan.


* 
* 
* 
* 
* 
* 
* 

 
Kakav je propis takozvanog sedmičnog itikafa koji pripadnici džemata Et-Teblig organiziraju svakog četvrtka u svojim centrima?

Organiziranje itikafa svakog četvrtka ili noći uoči petka svakako je novotarija i u to nema nikakve sumnje. Od Poslanika, sallallahu alejhi ve sellem, ne prenosi se da je četvrtak posebno izdvojio i preporučio da se u tom danu upriliči itikaf, i on lično itikaf nije prakticirao osim u mjesecu ramazanu. Prvo je to činio u prvih deset dana mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")***, a nakon toga i u srednjih deset dana ovog mjeseca, želeći da potrefi noć Lejletul-kadr. Nakon toga je saznao da se ova blagoslovljena noć nalazi u zadnjoj trećini mjeseca ramazana pa je od tada po običaju u itikafu boravio samo zadnju trećina ramazana, i tako je činio sve do svoje smrti. On nikada u itikafu nije boravio mimo amazana osim jedne godine kada je propustio itikaf u zadnjoj trećini ramazana pa ga je nadoknadio u mjesecu ševvalu. Isto tako, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, odobrio je Omeru b. Hattabu, r. a., da ispuni svoj zavjet jer se još u džahilijjetu (paganstvu) bio zavjetovao da će u itikafu proboraviti jedan dan i to u Svetom haremu u Mekki. Što se tiče hadisa koji je spomenut u pitanju, on se, koliko je meni poznato, vjerodostojno ne prenosi od Poslanika, sallallahu alejhi ve sellem.


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


